Hal David

Harold Lane David (1921–2012) var en amerikansk låtskriver som mest var kjent for å skrive tekster til melodier av Burt Bacharach som han traff i 1957 da de arbeidet sammen i Brill Building i New York. Mange av sangene ble skrevet for Dionne Warwick. 

Blant de mest kjente sangene til David og Bacharach er «Raindrops Keep Fallin' on My Head» som ble skrevet til filmen Butch Cassidy and the Sundance Kid og vant Oscar for beste sang i 1969.Mannen bak «Raindrops keep fallin» er død Dagbladet, 2. september 2012 

Andre kjente sanger David skrev teksten til er blant annet «Do You Know the Way to San José», «What Do You Get When You Fall in Love?» og «I Say a Little Prayer».

I 2011 ble David og Bacharach sammen tildelt Library of Congress Gershwin Prize for Popular Song for deres livslange bidrag til populærmusikken.Randy Lewis: Hal David, Burt Bacharach honored in D.C. with Gershwin Prize Los Angeles Times, 9. mai 2012 De mottok prisen i mai 2012. 

David døde av slag i Los Angeles 1. september 2012, 91 år gammel.Rob Hoerburger: Hal David, Songwriter, Is Dead at 91 New York Times, 1. september 2012 

 Referanser 

 Eksterne lenker 




Kategori:Låtskrivere fra USA
Kategori:Grammy Award-vinnere
Kategori:Oscar-vinnere (sang)
Kategori:Hollywood Walk of Fame
Kategori:Personer fra New York City